Diari Oficial de la Generalitat Valenciana


Sumari del DOGV 5916, del 18-12-2008 (2008/14334)

Notificació a Tensoesling, SL. Expedient número V-85/2008.
----------------------------------------------------------

### Dades del document

Número de DOGV
:   5916

Data del DOGV
:   18-12-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/14421


Data del document
:   10-12-2008

Organisme emissor
:   Conselleria d'Infraestructures i Transport

Tipus de document
:   Edicte

Notificació a Tensoesling, SL. Expedient número V-85/2008. [2008/14104]  
Ramón Escrig Moreno, president de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Tensoesling, SL, que s'ha dictat laude en l'expedient de referència i ja que no ha sigut possible la notificació per desconegut, ignorat parador o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
Tribunal: president: Ramón Escrig Moreno. Vocals: Aurora Costa Vicente, que en justifica l'absència. Palmira Martínez Ferri, que en justifica l'absència. La secretària vocal: Amparo Peris Catalá. Parts: reclamant: Gefco España, SA, representada per Juan María Valdés Martín. Reclamat: Tensoesling, SL, representada per Gloria María Zaragoza Martínez.  
A València, dia 25 de setembre de 2008, a les 17.00 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-85/08 i es procedix a la realització de la vista oral respecte de la reclamació següent: impagament de ports.  
Iniciada la vista oral pel president es procedix a comprovar la identitat de les parts compareixents i la qualitat amb què intervenen.  
Concedida la paraula a la reclamant deixa basada la seua reclamació en els següents:  
Antecedents de fet  
Primer  
Ratificant-se en tots els motius de la seua demanda manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, diversos transports segons s'acredita amb les distintes factures adjuntes a la demanda. El total de les factures impagades és de la quantitat de 4.093,31 euros.  
Després de diverses gestions de cobrament i a pesar que van ser entregats diversos pagarés per a la cancel·lació del deute, estos van ser tornats al seu venciment, motiu que ha motivat la presentació d'esta demanda.  
Acaba sol·licitant que, després del reconeixement previ del seu dret, es condemne la reclamada al pagament de 4.093,31 euros.  
Segon  
Prenent la paraula la representació de la reclamada, manifesta que efectivament amb la reclamant s'han mantingut relacions comercials durant molt de temps i reconeix el deute reclamat i els motius d'esta, però en l'actualitat l'empresa està tancada i sense activitat, per la qual cosa sol·licita a la demandant que concedisca un ajornament del deute, encara que, en estos moments, no està en disposició de determinar dates de pagament, ja que, en primer lloc, s'han d'atendre unes importants qüestions familiars, i es manifesta, no obstant això, la seua predisposició a liquidar el deute.  
S'apliquen els següents:  
Fonaments jurídics  
Primer  
La competència territorial de la Junta, de la qual cosa res s'al·lega, està determinada en els articles 6 i 7.2 del Reglament de la LOTT (Reial Decret 1211/90).   
Segon  
La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres, que diu: "es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no supere els 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o l'activitat contractat". No consta en l'expedient que s'haja fet cap manifestació en el sentit preceptuat.   
Tercer  
Atesa l'absència del vocal representant d'empreses carregadores i de la federació de transportistes, que en van excusar l'assistència, el present laude es dicta de conformitat amb la previsió continguda en l'apartat 7 de l'article 9 redactat pel Reial Decret 1225/2006, de 27 d'octubre, que modifica el Reial Decret 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que la inassistència de qualsevol dels membres de la Junta, llevat del president, no impedirà que es realitze la vista ni que es dicte el laude.  
Quart  
De les manifestacions realitzades en vista per la reclamant i no desvirtuades en cap moment del procediment per la reclamada i les proves documentals aportades, s'establix que realment els transports es van realitzar segons les distintes referències i relacions expressades en la factura adjunta a la demanda, la qual cosa dóna dret a la reclamant al cobrament de l'import reclamat.   
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
S'estima la reclamació plantejada per Gefco España, SA, representada per Juan María Valdes Martín, contra Tensoesling, SL, representada per la Sra. Gloria María Zaragoza Martínez, ja que de les declaracions de les parts i dels documents probatoris aportats es deduïx la realitat de la demanda, la qual cosa dóna dret a la reclamant per al seu cobrament.   
Per tot això Tensoesling, SL, haurà d'abonar a Gefco España, SA, la quantitat de quatre mil noranta-tres euros amb trenta-un cèntims (4.093,31 €).  
Este laude serà executiu si no es complix dins del termini de vint dies, comptadors a partir de l'endemà de la recepció d'este.  
Contra esta resolució, es pot interposar únicament acció d'anul·lació davant de l'Audiència Provincial de València, que s'haurà de presentar dins dels dos mesos següents al de la notificació del laude per les causes específiques previstes en la Llei 60/2003, de 23 de desembre, d'Arbitratge, i d'acord amb el procediment previst en la mencionada llei, o d'aclariment davant de la Junta Arbitral de Transports de València, dins dels deu dies següents al de la notificació d'este.  
Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes.  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
València, 10 de desembre de 2008.- El president de la Junta Arbitral de Transports de València: Ramón Escrig Moreno.